ЗАЦВЯРДЖАЮ

Дырэктар ДУА “Радашковіцкая школа-

інтэрнат для дзяцей-сірот і дзяцей, якія

засталіся без апекі бацькоў”

\_\_\_\_\_\_\_\_ І.М.Дзятлоўскі

« 01 » 09 2017

ПАЛАЖЭННЕ

АБ МУЗЕІ ВОГНЕННЫХ І ПАВЕТРАНЫХ ТАРАНАЎ ДЗЯРЖАЎНАЙ УСТАНОВЫ АДУКАЦЫІ “РАДАШКОВІЦКАЯ ШКОЛА-ІНТЭРНАТ ДЛЯ ДЗЯЦЕЙ-СІРОТ І ДЗЯЦЕЙ, ЯКІЯ ЗАСТАЛІСЯ БЕЗ АПЕКІ БАЦЬКОЎ” МАЛАДЗЕЧАНСКАГА РАЁНА МІНСКАЙ ВОБЛАСЦІ

1. Агульныя палажэнні

1.1. Музей вогненных і паветраных таранаў (далей – Музей) знаходзіцца ў памяшканні навучальнага корпуса Дзяржаўнай установы адукацыі “Радашковіцкая школа-інтэрнат для дзяцей-сірот і дзяцей, якія засталіся без апекі бацькоў” Маладзечанскага раёна (далей – Установа).

1.2. Адрас музея: 222322, Рэспубліка Беларусь, Мінская вобласць, Маладзечанскі раён, г.п. Радашковічы, вул. Гастэлы, 20.

1.3. Дадзенае Палажэнне распрацавана на аснове метадычных рэкамендацый аб арганізацыі работы музеяў устаноў адукацыі. Музей у сваёй дзейнасці кіруецца Кодэксам Рэспублікі Беларусь аб культуры, Кодэксам Рэспублікі Беларусь аб адукацыі, Праграмай бесперапыннага выхавання дзяцей і вучнёўскай моладзі на 2016-2020 гг. і Статутам ДУА “Радашковіцкая школа-інтэрнат для дзяцей-сірот і дзяцей, якія засталіся без апекі бацькоў” Маладзечанскага раёна.

1.4. Экспанаты, якія захоўваюцца ў музеі, з’яўляюцца агульнанацыянальным набыткам і падлягаюць дзяржаўнаму ўліку ва ўстаноўленым парадку.

1.5. Тып музея: баявой славы.

1.6. Метадычную дапамогу музею аказваюць:

музей ДУ “Мінскі абласны краязнаўчы музей”;

установы пазашкольнага выхавання і адукацыі.

2. Мэты і задачы музея

2.1. Музей створаны ў Дзяржаўнай установе адукацыі “Радашковіцкая школа-інтэрнат для дзяцей-сірот і дзяцей, якія засталіся без апекі бацькоў” ” з мэтай далучэння школьнікаў да навукова-даследчай работы, выхавання беражлівых адносін да гісторыка-культурнай і прыроднай спадчыны малой Радзімы, фарміраванню маральных каштоўнасцей.

2.2. Школьны музей з’яўляецца адной з форм дадатковай адукацыі ва ўмовах адукацыйнай установы, развівае актыўнасць, самастойнасць вучняў у працэсе збору, даследавання, апрацоўкі, афармлення і прапаганды матэрыялаў па гісторыі роднага краю, якія маюць выхаваўчую і навукова-пазнавальную каштоўнасць.

2.3. Задачамі музея з’яўляюцца:

2.3.1. пашырэнне фондаў і экспазіцый музея і забеспячэнне яго захаванасці;

2.3.2. выкарыстанне культурных каштоўнасцей краю для развіцця дзяцей і падлеткаў;

2.3.3. ахова і прапаганда помнікаў гісторыі, культуры і прыроды;

2.3.4. ажыццяўленне выхаваўчай і адукацыйнай дзейнасці музейнымі сродкамі;

2.3.5. арганізацыя культурна-асветніцкай і іншай дзейнасці, дазволенай законам, сярод вучняў, педагогаў і насельніцтва.

3. Арганізацыя і дзейнасць музея

3.1. Агульнае кіраўніцтва дзейнасцю музея ўстановы адукацыі ажыццяўляе кіраўнік установы адукацыі:

3.1.1. ажыццяўляе непасрэдны кантроль за арганізацыяй дзейнасці школьнага музея;

3.1.2. прызначае загадам па ўстанове адукацыі кіраўніка музея з ліку педработнікаў;

3.1.3. нясе адказнасць за забеспячэнне ўмоў захавання музейнага фонду;

3.1.4. кіруе фарміраваннем адзінай сістэмы выкарыстання музея ўстановы адукацыі.

3.2. Работа музея арганізуецца на аснове самакіравання. Кіруе ёй Савет музея.

3.3. Непасрэднае кіраўніцтва практычнай дзейнасцю музея ажыццяўляе кіраўнік школьнага музея, прызначаны загадам дырэктара ўстановы адукацыі.

Кіраўнік школьнага музея:

3.3.1. арганізуе работу вучнёўскага актыву музея, з якім ажыццяўляе планавую пошукава-збіральніцкую, улікова-захавальную, экскурсійную і выставачную работы;

3.3.2. падтрымлівае сувязь (сустрэчы, гутаркі, перапіска, інтэрв’ю) са сведкамі падзей, навуковымі кансультантамі, прадстаўнікамі рэлігійных, грамадскіх і ўладных структур, і дакументуе атрыманыя звесткі ва ўстаноўленым парадку;

3.3.3. вядзе ў інвентарнай кнізе ўлік сапраўдных матэрыялаў, якія паступаюць у музей, забяспечвае іх сістэматызацыю, правільнае захоўванне і экспаніраванне;

3.3.4. вядзе планавую даследчую работу ў архівах горада, рэспублікі, бібліятэках па камплектаванні музейнага фонду дакументаў;

3.3.5. забяспечвае сувязь музея з музеямі горада і рэспублікі;

3.3.6. нясе адказнасць за работу музея па інфармаванні педагагічнага калектыву і вучняў аб дзейнасці музея.

3.4. Савет музея на сваіх пасяджэннях вырашае пытанні ўключэння ў фонды музея экспанатаў, якія паступілі, разглядае і зацвярджае планы работы; абмяркоўвае асноўныя пытанні дзейнасці музея: падрыхтоўку лектараў, экскурсаводаў, удзел у канферэнцыях, выпуск зборнікаў, буклетаў, правядзенне мерапрыемстваў.

3.5. Фінансаванне мерапрыемстваў па стварэнні музейнай экспазіцыі, набыцці дэманстрацыйнай мэблі, вырабу копій дакументаў ажыццяўляецца за кошт бюджэтных сродкаў установы адукацыі.

4. Улік і забеспячэнне захаванасці фондаў музея

4.1. Усе музейныя прадметы рэгіструюцца ў інвентарных кнігах уліку.

4.2. Адказнасць за захаванасць фондаў школьнага музея нясе дырэктар установы адукацыі.

4.3. Захаванне ў школьным музеі выбуховых, радыёактыўных і іншых предметаў, якія пагражаюць жыццю і бяспецы людзей, катэгарычна забараняецца.

4.4. Захаванне агнястрэльнай і халоднай зброі, прадметаў з каштоўных металаў і камянёў ажыццяўляецца ў адпаведнасці з існуючым заканадаўствам.

5. Парадак унясення змен у Палажэнне

5.1. Змены і дапаўненні ў палажэнне школьнага музея ўносяцца агульным сходам педагагічнага калектыву па ўзгадненні з кіраўніцтвам установы адукацыі.

6. Парадак рэарганізацыі і ліквідацыі музея

6.1. Пытанні аб рэарганізацыі (ліквідацыі) школьнага музея, а таксама аб лёсе яго калекцый вырашаецца Саветам установы адукацыі і яго адміністрацыяй па ўзгадненні з вышэйстаячымі органамі адукацыі.